बारिश उत्तराखंड में इंसान के लिए लगातार चुनौतियां पेश कर रही है लेकिन पिथौरागढ़ में प्रकृति की चुनौतियों का लोग हंसकर मुकाबला कर रहे हैं. बारिश से पिथौरागढ़ में बहुत से रास्ते, पुल तबाह हो गए हैं. कई जगह लोगों ने जुगाड़ कर पुल बनाए हैं और ये ऐसे हैं कि ज़रा सी चूक हुई और आप मौत के मुंह में समा गए लेकिन लोग रोज़मर्रा की ज़रूरतों के लिए इन्हीं से आ-जा रहे हैं. भारी बारिश और नदी-नालों के उफान पर आने से कहीं-कहीं रास्ते साफ़ हो गए हैं और बच्चे तक दुर्गम पहाड़ों पर चढ़कर स्कूल आ-जा रहे हैं. इंसानी हिम्मत और जज़्बे की ऐसी ही तस्वीर यह भी है. यह पिथौरागढ़ के दुर्गम इलाकों में शामिल थल-मुनस्यारी मोटरमार्ग के रातिगाड़ का नज़ारा है. यहां जब-तब भूस्खलन हो रहा है और रास्ता खोलने के लिए मोटरमार्ग में रातिगाड़ के पास हर वक़्त हादसे की संभावना बनी रहती है. रास्ता खोलने के लिए लोकनिर्माण विभाग की जेसीबी यहां मौजूद है. ड्राइवर जब सड़क खोलने की कोशिश कर रहा था तभी पहाड़ी भरभराकर गिर पड़ी. हालांकी अगर चालक ने हालात को नहीं भांपा होता तो पहाड़ी की चपेट में आना तय था. लेकिन फिर भी जज़्बा देखिए वह फिर भी रास्ता खोलने की कोशिश करता रहा.